Rigas historie

**Rigas historie** starter på 1000-tallet, da de første lokale stammene etablerte seg i området.

## Tidlig historie

Tyske kjøpmenn etablerte Riga allerede i 1158 som et handelssted, i nærheten av lokale stammer.  Byen regner sin grunnleggelse som 1201, da den fikk byprivilegier av erkebiskop Albert av Buxhoeveden-Bremen, som flyttet hit fra Ikšķile.  Byen ble da hovedstad i Livland, som tilhørte Den tyske orden, et rike med flytende grenser som strakte seg over store deler av Baltikum og senere Preussen. Tysk var byens eneste offisielle språk frem til 1891. 

Riga med sine befestninger ble base for tyske framstøt mot de baltiske stammene.  I løpet av 1200-tallet økte handelen, og byen ble et av de viktigste knutepunkter mellom øst og vest.

Fra 1289 var byen med i den mektige Hansaen.  Hansaens proteksjonisme ga Riga et solid økonomisk fundament fram til slutten av 1300-tallet, da Hansens mange konkurrenter svekket dens innflytelse. Den siste Hansadagen (hanseatisk parlament) ble satt i 1669.

## Svensk okkupasjon

På 1500-tallet, i Martin Luthers tid, ble området protestantisk. Etter en periode som fri by  (1561&ndash;1581) under det tysk-romerske rike kom Riga under kontroll av Det polsk-litauiske samveldet, senere av Sverige (1621&ndash;1710) 

## Under tsaren

og deretter Russland. Etter den store nordiske krig vokste Riga til en ledende havneby, og senere industriby, innenfor det russiske rike. I 1900 hadde Riga en befolkning på 282 943, og var den nest største byen vest i det russiske imperiet (etter St. Petersburg). Av befolkningen var halvparten baltiske tyskere, en fjerdedel latviere og en fjerdedel russere.

1914&ndash;1920 var byen rammet av krigen, da beliggenheten var helt på frontlinjen.  200&nbsp;000 arbeidere ble sammen med familiene sine og produksjonsmidlene evakuert til mer sentrale strøk.

Senere fulgte den russiske revolusjonen og påfølgende borgerkrig. 18. desember 1918 ble Latvia erklært som en suveren stat, og Riga ble dens hovedstad.  Både byen og landet ellers var sterkt preget av krigens herjinger, men i løpet av 1920-tallet bygde Riga seg opp til å bli et senter for utdanning og kultur.

## Sovjettiden

Dette varte frem til annen verdenskrig, da Sovjetunionen under Stalin invaderte Latvia og igangsatte massedeportasjoner av både latviere og tyskere og brutal russifisering av landet. I krigens løp ble russerne kastet ut av landet av tyske styrker, men mot slutten av krigen erobret Stalin landet på nytt. Det forble okkupert av Sovjet frem til Sovjetunionen gikk i oppløsning 45 år senere. I mellomtiden ble landet forsøkt kolonisert med russere, mens mange latviere ble deportert til Sibir, og det bor derfor idag 30 % russere i byen.

## Moderne tid

Byens våpen ble godkjent 31. oktober 1925 og fornyet i 1988.  Det viser en åpen port og to tårn som symboliserer byens uavhengighet.  Over porten er to svarte nøkler i kryss som symboliserer herredømmet til paven, og over nøklene er et gyllent kors og en gyllen krone som symboliserer underdanighet ovenfor biskopen.  Den store versjonen av våpenet holdes av to gylne løver.

## Tidslinje
### Tidlig historie: Livland

*1000-tallet – De første stammene etablerer seg.
*1198 – Navnet *Riga* brukes skriftlig for første gang
*1201 – Biskop Albert Buxhoevden fra Bremen begynner byggingen av en befestet by ved elva Ridzene
*1207 – Biskop Albert blir en av tyske kong Fillips menn og fordeler Livland mellom Den tyske orden og Kirken, men beholder 1/3 selv
*1210 – Kurerne (?) omringer Riga og brenner flere landsbyer, men klarer ikke å ta byen
*1211 – Dome-katedralen påbegynnes, den første skolen åpnes og biskop Albert gir byen rett til å slå mynter
*1212 – Overenskomst med prinsen av Polotsk om handels- og forsvarssamarbeid
*1215 – Den første store bybrannen
*1225&ndash;1226 – Bystatus, byen får våpenskjold og byrådet oppnevnes.
*1229 – Handelsavtale med prinsen av Smolensk
*1282 – Riga går med i Hansaen
*1293 – Den andre store bybrannen tar med seg halve byen.  Byrådet innfører regulering av trebygninger.
*1297&ndash;1330 – Krig mellom byen og Sverdbroderordenen, som ender med at byen må bygge en ny festning, Riga festning, for ordenen på utsiden av bymurene
*1352 – Den hellige Johannes' lille laug, som forener alle håndverkere i byen, blir stiftet
*1354 – Det store lauget, som forener alle handelsmenn i byen, blir stiftet
*1412 – Byrådet setter begrensinger for ølproduksjon og -salg for ikke-tyskere, og forbyr bønder å selge avlingen sin på utsiden av bymurene
*1481&ndash;1494 – En krig til mellom byen og ordenen, som ender med at Riga må sverge troskap til ordenens mester Walter von Pletenberg
*1521 – Reformasjonen begynner
*1524 – Det første offentlige biblioteket åpner.  Det er sammenstøt mellom protestanter og katolikker, som ender i de såkalte ikon-pogromene
*1535 – Mesteren for Sverdbroderordenen gir Riga religionsfrihet

### Svensk okkupasjon

*1600&ndash;1629 – Den svensk-polske krig
*1621 – Riga overgir seg til Gustav II Adolf av Sverige og mister sin uavhengighet
*1631 – Den første videregående skole for ikke-tyskere blir stiftet
*1634 – Den første produksjonsbedrift opprettes – Rutger Niderhofs sag
*1656&ndash;1661 – Den russisk-svenske krig.  I 1656 blir byen beleiret, men ikke tatt
*1662 – Den første akvedukt i bysenteret bygges
*1683 – Den første latviske ABC trykkes
*1689 – Den første bibel på latvisk trykkes i Riga

### Under tsaren

*1700&ndash;1721 – Den store nordiske krig.  Guvernøren av Vidzeme beordrer brenning av utliggende strøk av byen
*1709 – Russiske styrker beleirer byen i 9 måneder, noe som leder til hungersnød
*1710 – Pesten herjer i byen, omtrent 50% av innbyggerne dør.  Riga overgir seg til tsar Peter I av Russland
*1721 – Freden i Nistade leder til at Riga blir en del av det russiske imperiet.  Den første offentlige park opprettes i byen for å markere dette
*1731 – Riga blir en provins (*gubernia*)
*1733 – Bygging av den første lukkede kloakk påbegynnes
*1773 – Riga-museet stiftes Riga by- og sjøfartsmuseum
*1782 – Det første permanente teateret stiftes
*1803 – Det første sykehuset opprettes
*1810 – Zasulauks Fabrikk stiftes
*1812 – Napoleons styrker rykker inn mot byen.  Uteliggende strøk av byen brennes ned, men litt for hastig; Guvernøren M.G.Essen mister sin stilling på grunn av dette
*1816 – Børsen opprettes
*1830 – Det første dampskipet anløper byen, *Oscar* fra Lübeck
*1841 – Kuznetsovs porselensfabrikk opprettes
*1852 – Busser trukket av hester kommer i trafikk
*1961 – Den første jernbanen fra Riga til Daugavpils åpnes.  Rigas tekniske universitet stiftes
*1857&ndash;1863 – De utdaterte bymurene rives
*1868 – Den latviske forening stiftes og en nasjonal bølge startes
*1869 – Fagforeningen Jonatan stiftes
*1873 – Den første latviske sangfestivalen finner sted, en tradisjon som eksisterer i våre dager
*1882 – Den første (hestedrevne) trikken kommer i drift.  De første 54 abonnentene får telefon
*1894 – Fabrikken Fenikss startes
*1896 – Den første filmen vises i Riga
*1897 – Det første vanntårnet åpnes
*1898 – Fabrikken senere kjent som VEF begynner å produsere elektrisk utstyr
*1901 – Byen feirer 700 år
*1905 – Arbeideropptøyer.  Kraftverket settes i drift
*1907 – Russisk-Baltisk vognfabrikk starter produksjon av biler
*1910 – Bedriften Motor starter produksjon av flyvemaskiner
*1912 – Den første telegrafen startes, dyrehaven opprettes
*1915 – Frontlinjen i første verdenskrig nærmer seg Riga, og det meste av fabrikker flyttes østover.  Tyske tropper beleirer byen
*1917 – Tyske styrker inntar byen. Slaget om Riga. Den tyske keiseren Wilhelm II kommer til byen

### Moderne tid
*1990 – Deklarasjon om et fritt og uavhengig Latvia foretas
*1991 – Folket bygger barrikader i gatene for å stoppe sovjetiske styrker.  Latvia erklærer seg en uavhengig republikk
*1994 – Den amerikanske presidenten Bill Clinton besøker Riga.  De siste russiske styrker forlater landet
*1998 – Gamlebyen erklæres en del av verdensarven av UNESCO
*2001 – Byen feirer 800 år
*2003 – Eurovision Song Contest arrangeres i Riga

## Se også
*Latvias historie

## Referanser